****

**คำอธิบายรายวิชา**

**ประวัติศาสตร์**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นประถมศึกษาปีที่ 4 เวลา 40 ชั่วโมง/ปี**

ศึกษา วิเคราะห์ การนับช่วงเวลาเป็นทศวรรษ ศตวรรษ และสหัสวรรษ ยุคสมัยในการศึกษาประวัติของมนุษยชาติโดยสังเขป ประเภทของหลักฐานที่ใช้ในการศึกษาความเป็นมาของท้องถิ่น การตั้งหลักแหล่งและพัฒนาการของมนุษย์ยุคก่อนประวัติศาสตร์และยุคประวัติศาสตร์โดยสังเขป ยกตัวอย่างหลักฐานที่พบในท้องถิ่นที่แสดงถึงพัฒนาการของมนุษยชาติในดินแดนไทย พัฒนาการของอาณาจักรสุโขทัย ด้านการเมืองการปกครอง และเศรษฐกิจโดยสังเขป ประวัติและผลงานของบุคคลสำคัญสมัยสุโขทัย ภูมิปัญญาไทยที่สำคัญสมัยสุโขทัยที่น่าภาคภูมิใจและควรค่าแก่การอนุรักษ์

โดยใช้กระบวนการเรียนรู้แบบ Active Learning บนพื้นฐานการเรียนรู้ด้วยวิธีการประวัติศาสตร์ในการพัฒนาการเรียนรู้ให้ผู้เรียนสามารถกำหนดเป้าหมายที่ต้องการศึกษา ฝึกการคิดวิเคราะห์ สังเคราะห์อย่างมีวิจารณญาณ สามารถแยกแยะและจำแนกข้อเท็จจริงกับความคิดเห็นที่ได้จากการสืบค้น รวบรวมหลักฐาน ร่วมกันอภิปราย วิเคราะห์วิจารณ์ ซักถาม และร่วมกันประเมินคุณค่าของข้อมูล สรุปข้อเท็จจริงอย่างมีเหตุผล รวมถึงนำเสนอผลงานจากการศึกษาในรูปแบบต่าง ๆ และอธิบายได้อย่างสมเหตุสมผล

เพื่อให้ผู้เรียนมีส่วนร่วมในการตั้งคำถามทางประวัติศาสตร์ เกิดทักษะการคิดวิเคราะห์เชิงประวัติศาสตร์ สืบค้นข้อมูลจากแหล่งเรียนรู้ที่น่าเชื่อถือ สามารถตีความและวิเคราะห์หลักฐาน เพื่อแลกเปลี่ยนความรู้ที่นำไปสู่การสรุปข้อเท็จจริง สามารถเข้าใจบริบทของสังคมตามยุคสมัย เชื่อมโยงการเปลี่ยนแปลงในอดีตที่มีความเชื่อมโยงถึงปัจจุบัน เปรียบเทียบเหตุการณ์ทางประวัติศาสตร์ และนำความรู้ไปใช้ในการพัฒนาชุมชน สังคม ประเทศชาติ ทั้งในปัจจุบันและอนาคต

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 4.1** | **ป.4/1, ป.4/2, ป.4/3** | **-** |
| **มฐ. ส 4.2** | **ป.4/2** | **ป.4/1** |
| **มฐ. ส 4.3** | **ป.4/2, ป.4/3** | **ป.4/1** |
|  | **6 ตัวชี้วัด** | **2 ตัวชี้วัด** |

**รวม 8 ตัวชี้วัด**

**โครงสร้างรายวิชาพื้นฐาน ประวัติศาสตร์ ป.4**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  เวลาและเหตุการณ์ | **ตัวชี้วัดระหว่างทาง**  **มฐ. ส 4.1 ป.4/1**  นับช่วงเวลาเป็นทศวรรษ ศตวรรษ และสหัสวรรษ  **มฐ. ส 4.1 ป.4/2**  อธิบายยุคสมัยในการศึกษาประวัติของมนุษยชาติโดยสังเขป  **มฐ. ส 4.1 ป.4/3**  แยกแยะประเภทหลักฐานที่ใช้ในการศึกษาความเป็นมาของท้องถิ่น | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | การศึกษาเรื่องราวในอดีตของมนุษย์จะมีการระบุเวลาและช่วงเวลาของเรื่องราวที่ศึกษาไว้ เพื่อให้ทราบเรื่องราวที่ชัดเจนว่าอยู่ในช่วงเวลาใด ข้อมูลจากหลักฐานทางประวัติ ศาสตร์ ตามยุคสมัยทางประวัติศาสตร์ ทำให้เกิดความเข้าใจและสามารถนำมาใช้ในการศึกษาประวัติความเป็นมาของท้องถิ่นตนเองด้วยวิธีการทางประวัติศาสตร์ โดยอาศัยหลักฐานที่พบในท้องถิ่น ซึ่งการแยกแยะประเภทของหลักฐาน การระบุช่วงเวลาและยุคสมัยทางประวัติศาสตร์ของหลักฐาน ช่วยให้สามารถ บอกเล่าเรื่องราวทางประวัติศาสตร์ของท้องถิ่นได้ชัดเจนขึ้น และยังทำให้เกิดความรู้สึกรักและภาคภูมิใจในท้องถิ่นของตน | **10** |
| **หน่วย**  **การเรียนรู้ที่ 2**  การตั้งถิ่นฐานและพัฒนาการของมนุษย์ในดินแดนไทย | **ตัวชี้วัดระหว่างทาง**  **มฐ. ส 4.2 ป.4/2**  ยกตัวอย่างหลักฐานทางประวัติศาสตร์ที่พบในท้องถิ่นที่แสดงพัฒนาการของมนุษยชาติ  **ตัวชี้วัดปลายทาง**  **มฐ. ส 4.2 ป.4/1**  อธิบายการตั้งหลักแหล่งและพัฒนาการของมนุษย์ยุคก่อนประวัติศาสตร์และยุคประวัติศาสตร์โดยสังเขป | **1) สมรรถนะที่ 1**ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | การค้นพบหลักฐานทางประวัติศาสตร์ตั้งแต่ สมัยก่อนประวัติศาสตร์และสมัยประวัติศาสตร์ที่กระจายอยู่ตามภูมิภาค ต่าง ๆ และในท้องถิ่นของประเทศไทย เป็นหลักฐานสำคัญที่แสดงให้เห็นถึงการตั้งถิ่นฐานและการดำรง ชีวิตของมนุษย์ในดินแดนไทยตั้งแต่สมัยก่อนประวัติศาสตร์ที่มีพัฒนาการเรื่อยมา ด้วยเหตุปัจจัย ต่าง ๆ ที่มีความเหมาะสมทางด้านสภาพแวดล้อมทางภูมิศาสตร์ การติดต่อกับชุมชนภายนอก ส่งผลให้ชุมชนสมัยก่อนประวัติศาสตร์ในดินแดนไทยมีพัฒนาการมาอย่างต่อเนื่อง เมื่อเข้าสู่สมัยประวัติศาสตร์บ้านเมืองได้พัฒนาเป็นแคว้นโบราณที่สร้างสรรค์ความเจริญของตนและรับวัฒนธรรมจากภายนอกมาปรับใช้ และแคว้นโบราณหลายแห่งสามารถพัฒนาเป็นอาณาจักรสำคัญของคนไทย ซึ่งส่งผลต่อพัฒนาการของชาติไทยในสมัยต่อมาจนถึงปัจจุบัน | **10** |
| **หน่วย**  **การเรียนรู้ที่ 3**  ความเป็นมาของชาติไทย | **ตัวชี้วัดระหว่างทาง**  **มฐ. ส 4.3 ป.4/2**  บอกประวัติและผลงานของบุคคลสำคัญสมัยสุโขทัย  **มฐ. ส 4.3 ป.4/3**  อธิบายภูมิปัญญาไทยที่สำคัญสมัยสุโขทัยที่น่าภาคภูมิใจและควรค่าแก่การอนุรักษ์  **ตัวชี้วัดปลายทาง**  **มฐ. ส 4.3 ป.4/1**  อธิบายพัฒนาการของอาณาจักรสุโขทัยโดยสังเขป | **1) สมรรถนะที่ 1**ความสามารถ ในการสื่อสาร  **2) สมรรถนะที่ 2**ความสามารถ ในการคิด  **3) สมรรถนะที่ 4** ความสามารถ ในการใช้ทักษะชีวิต | อาณาจักรสุโขทัยเป็นอาณาจักรที่สำคัญของชาติไทย ซึ่งบรรพบุรุษไทยได้สร้างบ้านแปลงเมืองและวางรากฐานสำคัญทั้งทาง ด้านการเมืองการปกครอง เศรษฐกิจ สังคม และศิลปวัฒนธรรม ทำให้เกิดการสร้างสรรค์ผลงานต่าง ๆ ที่ส่งผลให้อาณาจักรมีความมั่นคงและเจริญรุ่งเรืองมาโดยลำดับ ผลงานหรือภูมิปัญญาสมัยสุโขทัยหลายประการได้รับการถ่ายทอดจากรุ่นสู่รุ่นเป็นมรดกทางวัฒนธรรม ที่ช่วยสร้างความเจริญให้แก่ชาติไทยในปัจจุบัน ทำให้เกิดความภูมิใจในความเป็นชาติไทยและเห็นคุณค่าของการอนุรักษ์ภูมิปัญญาไทยสมัยสุโขทัยที่สืบต่อถึงปัจจุบันให้คงอยู่สืบไป | **20** |